Държавен вестник, бр. 25, 2012 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  25
Раздел II 
Информация AIRMET
Чл. 87. (1) Информацията AIRMET се 
издава от метеорологичните служби за сле-
дене в съответствие с РАНС и с отчитане 
на плътността на въздушното движение под 
полетно ниво 100 (или полетно ниво 150 или 
по-високо – в планински местности).
(2) Информацията AIRMET съдържа:
1. кратко описание във вид на текст със 
съкращения на съществуващи или очаквани 
метеорологични явления в зоната на отговор-
ност, които могат да окажат влияние върху 
безопасността на полетите на малки височини;
2. развитието на явленията по т. 1 във вре-
мето и пространството.
(3) Метеорологичните явления, за които 
се издават информациите AIRMET, и съкра-
щенията, използвани за тяхното описание, са 
посочени в приложение № 4.
Чл. 88. (1) Метеорологичната служба за 
следене анулира излъчена информация AIRMET, 
когато явлението, за което е издадена, повече 
не се наблюдава или очаква.
(2) Периодът на валидност на информацията 
AIRMET е не по-голям от 4 h.
Раздел III 
Летищни предупреждения
Чл. 89. (1) Летищните предупреждения се 
издават от летищните метеорологични служби 
в съответствие с изискванията на РАНС. 
(2) Летищните предупреждения съдържат 
кратка информация за метеорологичните ус-
ловия, които могат да окажат неблагоприятно 
въздействие върху ВС на земята, паркираните 
ВС и върху летищни съоръжения и служби.
Чл. 90. (1) Летищните предупреждения се 
изготвят и издават съгласно приложение № 4. 
(2) Летищната метеорологична служба 
отменя летищното предупреждение, когато 
явлението вече не се наблюдава или повече 
не се очаква в района на летището.
Раздел IV 
Предупреждения и сигнали за срез на вятъра
Чл. 91. (1) На летища, определени от ДАНО, 
летищните метеорологични служби в съответ-
ствие с процедурите на органите за ОВД и съ-
ответните оператори издават предупрежденията 
за срез на вятъра. 
(2) Предупрежденията по ал. 1 съдържат 
кратка информация за наличие или очаквана 
поява на срез на вятъра в слоя между нивото на 
ПИК и 500 m (1600 ft) над нея, който може да 
повлияе неблагоприятно на ВС, намиращо се:
1. по траекторията за кацане/излитане;
2. по летищния кръг на полетите;
3. на земята по време на пробега след кацане 
или разбега за излитане. 
(3) На летища, където местната топография 
създава условия за значителен срез на вятъра 
до височини, надхвърлящи 500 m (1600 ft) над 
нивото на пистата, слоят, за който се издават 
предупрежденията по ал. 1, се разширява съ-
ответно след преценка на ДАНО. 
(4) Предупрежденията по ал. 1 се издават 
в съответствие с приложение № 4.
Чл. 92. (1) Летища, в които срезът на вятъра 
се определя с наземни уреди за дистанционно 
сондиране или определяне, разпространяват 
сигнали за срез на вятъра, генерирани от из-
мерващите системи. 
(2) Сигналите за срез на вятъра съдържат 
кратка актуална информация за наблюдавания 
срез на вятъра, характеризиран с изменение 
на насрещния/попътния вятър със 7,5 m/s (15 
възела) или повече, който може да окаже не-
благоприятно въздействие на ВС във финалния 
етап на траекторията за подхода за кацане или 
началния етап на траекторията за излитане 
или на ВС на ПИК по време на пробега след 
кацане или преди излитане.
(3) Сигналът за срез на вятъра се обновява 
най-малко на една минута. Той се отменя вед-
нага при изменение на насрещния/попътния 
вятър с по-малко от 7,5 m/s (15 възела).
Чл. 93. (1) Предупрежденията за срез на 
вятъра за кацащи или излитащи ВС се отменят 
от летищните метеорологични служби в един 
от следните случаи:
1. след получаване на доклад от ВС за пре-
установен срез на вятъра;
2. след изтичането на период от време, по 
преценка на летищната метеорологична служба. 
(2) Критериите за отмяна на предупреждение 
за срез на вятъра се определят от ДАНО с от-
читане на местните физико-географски условия.
Г л а в а  с е д м а 
АЕРОНАВИГАЦИОННА КЛИМАТОЛОГИЧ-
НА ИНФОРМАЦИЯ
Раздел I 
Общи положения
Чл. 94. (1) За целите на планирането на 
полетите аеронавигационната климатологична 
информация се изготвя във формата на ави-
ационни климатологични таблици и летищни 
климатологични резюмета.
(2) Техническите изисквания към вида, 
обема и начините на разпространение на аеро-
навигационна климатологична информация са 
посочени в приложение № 5. 
Чл. 95. (1) Доставчикът на аеронавигаци-
онно обслужване изготвя аеронавигационната 
климатологична информация, а начинът на 
предоставяне се съгласува с потребителите.